
PËR HAPJEN E PROGRAMEVE TË STUDIMIT TË CIKLIT TË DYTË, MASTER PROFESIONAL NË “ADMINISTRIM PUBLIK”, PRANË SHKOLLËS SË LARTË UNIVERSITARE JOPUBLIKE “GJON BUZUKU” SHKODËR

Në mbështetje të nenit 102 të Kushtetutës së Republikës së Shqipërisë dhe të nenit 42/1 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar,

URDHËROJ:

1. Hapjen, në përputhje me vendimin nr. 288, datë 20.12.2011 të Këshillit të Akreditimit, në shkollën e lartë universitare jopublike “Gjon Buzuku” Shkodër, e programit të studimit “Master profesional” në:
a) Administrim Publik.
2. Programet e studimit të ciklit të dytë të përcaktuar në pikën 1 të këtij urdhri realizohen me 90 kredite dhe kohëzgjatja normale e tyre është 1.5 vite akademike. Në përfundim të këtyre programeve të studimit lëshohet diplomë universitare “Master profesional” në fushën e arsimit të kryer.
3. Këto programe studimi fillojnë veprimtarinë akademike në vitin akademik 2011-2012.
4. Shkolla e lartë universitare jopublike “Gjon Buzuku” Shkodër duhet t’i nënshtrohet procesit të akreditimit të këtyre programeve të studimit, brenda afateve të përcaktuara në ligjin në fuqi.
5. Ngarkohet Ministria e Arsimit dhe Shkencës për kontrollin periodik të ligjshmërisë në institucion dhe për zbatimin e këtij urdhri.
6. Ngarkohet për zbatimin e këtij urdhri Agjencia Publike e Akreditimit të Arsimit të Lartë, Këshilli i Akreditimit, Drejtoria e Zhvillimit të Arsimit Jopublik dhe shkolla e lartë jopublike “Gjon Buzuku”, Shkodër.
Ky urdhër hyn në fuqi menjëherë.

